Aliran Kelana Jaya - Wikipedia

# Aliran Kelana Jaya

### Dari Wikipedia Bahasa Melayu, ensiklopedia bebas.

LRT tanpa pemandu di Aliran Kelana Jaya

Aliran Kelana Jaya merupakan salah satu sistem transit aliran ringan (LRT) di Kuala Lumpur, di samping Aliran Ampang dan Aliran Sri Petaling yang kesemuanya di bawah pengendalian Rapid KL.

Di samping sistem LRT , pengangkutan bergerabak lain yang digunakan di Kuala Lumpur termasuk KL Monorail, KTM Komuter, KLIA Ekspres dan KLIA Transit.

Aliran Kelana Jaya dahulu dikenali sebagai Putraline yang dibangunkan oleh Projek Usahasama Transit Ringan Automatik Sdn Bhd sebelum diambil alih oleh SPNB.

Sistem yang berukuran 29km ini merupakan sistem transit bergerabak dalam bandar automatik sepenuhnya (tanpa pemandu) yang ketiga terawal di dunia selepas SkyTrain di Vancouver dan VAL di Lille, Perancis.

Aliran Kelana Jaya juga adalah sistem rel bawah tanah pertama di Malaysia, oleh itu bahagian laluan bawah tanah bagi Aliran Kelana Jaya juga menjadi terowong keretapi terpanjang di Malaysia.

## [Sunting] Sejarah

- 15 September 1994 - Projek Usahasama Transit Ringan Automatik (Putra LRT) ditubuhkan.
- 1 September 1998 - Fasa Pertama dari depot Subang ke Pasar Seni dibuka.
- 1 Jun 1999 - Fasa Ke-2 dari Pasar Seni ke Terminal Putra di Gombak dibuka, merangkumi sistem rel bawah tanah pertama di Malaysia.
- 1 September 2002 - Putra LRT diambil alih oleh SPNB dan dinamakan semula sebagai Putraline di bawah fasa pertama penstrukturan semula pengangkutan awam Kuala Lumpur. SPNB juga mengambil alih Star-LRT.
- November 2004 - Pengendalian kedua-dua sistem LRT dialihkan kepada Rapid KL. Pemilikan harta kekal dengan SPNB.
- Julai 2005 - Putraline dinamakan semula sebagai Aliran Kelana Jaya.

## [Sunting] Menggunakan Aliran Kelana Jaya

Stesen-stesen berikut diberi mengikut turutan utara-selatan. Stesen yang dilengkapi platform berbentuk island memudahkan penumpang bertukar antara tren haluan utara dan haluan selatan di paltform yang sama tanpa perlu menaik turun tangga untuk samapi di sisi bertentangan.

Singkatan | Nama stesen | Platform | Pertukaran
--- | --- | --- | ---
TMP | Terminal Putra | pulau
TAM | Taman Melati | sebelah
WGM | Wangsa Maju | pulau
SRI | Sri Rampai | sebelah;masih tutup
STW | Setiawangsa | pulau
JLT | Jelatek | sebelah
DKM | Dato' Keramat | sebelah
DAM | Damai | pulau
AMP | Ampang Park | pulau, bawah tanah
KLC | KLCC | pulau, bawah tanah
KBU | Kampung Baru | pulau, bawah tanah
DWI | Dang Wangi | pulau, bawah tanah | ke KL Monorail
MJD | Masjid Jamek | pulau, bawah tanah | ke Aliran Ampang, Aliran Sri Petaling
PSR | Pasar Seni | pulau
KLS | KL Sentral | sebelah | ke KLIA Ekspres, KLIA Transit, KL Monorail, KTM Komuter dan KTM Antarabandar
BSR | Bangsar | sebelah
ABH | Abdullah Hukum | sebelah
KER | Kerinchi | sebelah
UNI | Universiti | pulau
TJA | Taman Jaya | sebelah
ASJ | Asia Jaya | pulau
TMP | Taman Paramount | sebelah
TBH | Taman Bahagia | sebelah
KLJ | Kelana Jaya | pulau
SBD | Subang Depot | tidak mengambil penumpang

## [Sunting] Butiran sistem

Aliran ini menggunakan tren berteknologi Bombardier Advanced Rapid Transit (Mark II) yang menggunakan motor linear.

## [Sunting] Perancangan masa depan

Pada 29 Ogos 2006, Timnbalan Perdana Menteri Datuk Seri Najib bin Tun Haji Abdul Razak mengumumkan bahawa aliran Kelana Jaya bakal ditambahkan laluan ke Bandar Sunway, Subang Jaya dan UEP Subang Jaya yang terletak di barat daya ibu kota sebagai langkah meluaskan sistem pengangkutan awam Kuala Lumpur yang turut merangkumi penambahan laluan Aliran Sri Petaling ke Puchong, serta pembinaan aliran baru dari Kota Damansara ke Cheras.[1]

## [Sunting] Pautan luar

Wikimedia Commons mempunyai media mengenai:
Kuala Lumpur LRT

Rangkaian Transit Rapid KL

p • b • s SISTEM TRANSIT BERSEPADU KUALA LUMPUR
KTM Komuter | Sentul-Pelabuhan Klang Rawang-Seremban |
Rapid KL | Aliran Ampang (Sentul Timur-Ampang) Aliran Ampang (Sentul Timur-Sri Petaling) Aliran Kelana Jaya
KL Monorail | KL Sentral-Titiwangsa
Express Rail Link | KL Sentral-KLIA (Ekspres) KL Sentral-KLIA (Transit)

Diperolehi daripada "http://ms.wikipedia.org../../../a/l/i/Aliran_Kelana_Jaya_4170.html"

Kategori: Pengangkutan di Kuala Lumpur | Pengangkutan

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- English
- Français
- 中文